钦定古今图书集成/明伦汇编/官常典/第785卷 > 赵贺
## 钦定古今图书集成/明伦汇编/官常典/第785卷 > 赵贺

按《宋史》本传：“贺字庆馀，开封封丘人。少时尝丧明，久
之，遇异医辄愈。喜饮酒，至终日不乱。事继母至孝。举
《毛诗》及第，补临胊县主簿。贺有干才，知州寇准具知。
贺淳化中，调丁壮塞澶州决河，众多逸去，独贺全所
部而归。临胊父老张乐迎贺，准使由谯门过，曰：‘旌贺
之能也’。改大理评事。盐池吏欺缗钱，选贺往解州钩”
校出入，贺悉得其奸。契丹入寇，真宗决策澶渊，遣使
八人省州县，贺以太子中舍安抚京东。改殿中丞，历
通判明州、宿州，徙知汉州。蜀吏喜弄法，而贺精明，吏
不敢欺，事更被贺多所究诘，人目为“赵家关”，谓如关
梁不可越也。召权三司户部判官，真补度支判官。出
为京东转运副使，徙京西，又徙益州路转运使。寻纠察在京刑狱，累迁尚书工部郎中，提举诸司库务，为
江、淮制置发运使。发运司占隶三司军将，分部漕船，
旧皆由主吏自遣，受赇不平，或数得诣富饶郡，因以
商贩，贫者至不能堪其役。贺乃籍诸州物产厚薄，分
剧易为三等，视其功过自裁定，由是吏巧不能得施，
岁漕米溢常数一百“七十万。苏州太湖塘岸坏，及并
海支渠多湮废，水侵民田”，诏贺与两浙转运使徐奭
兼领其事。伐石筑堤，浚积潦，自吴江东赴海。流民归
占者二万六千户，岁出苗租三十万。迁刑部郎中，历
三司户部、度支、盐铁副使，知延、同、秦三州、江陵府，累
迁光禄卿，入判大理寺，以右谏议大夫知永兴军，徙
邓州。岁馀，判宗正寺，出知越州。坐失举，降知濠州，改
庐州。迁给事中，复判宗正寺，知郑、蔡、寿三州，卒。在临
胊时，用转运使李中庸荐，改官。中庸没，无子，贺为主
葬，图其象，岁时祀于家。子宗道，终集贤校理。